CELEX: 62012CN0123
Language: da
Date: 2012-03-06 00:00:00
Title: Sag C-123/12: Anmodning om præjudiciel afgørelse indgivet af Tribunalul Giurgiu (Rumænien) den 6. marts 2012 — SC Volksbank România SA mod Comisariatul Județean pentru Protecția Consumatorilor Giurgiu

26.5.2012   
            
            
               DA
            
            
               Den Europæiske Unions Tidende
            
            
               C 151/19
            
         Anmodning om præjudiciel afgørelse indgivet af Tribunalul Giurgiu (Rumænien) den 6. marts 2012 — SC Volksbank România SA mod Comisariatul Județean pentru Protecția Consumatorilor Giurgiu
   (Sag C-123/12)
   2012/C 151/33
   Processprog: rumænsk
   
      Den forelæggende ret
   
   Tribunalul Giurgiu
   
      Parter i hovedsagen
   
   
      Sagsøger: SC Volksbank România SA
   
      Sagsøgt: Comisariatul Județean pentru Protecția Consumatorilor Giurgiu
   
      Præjudicielle spørgsmål
   
   
               1)
            
            
               Kan artikel 4, stk. 2, i Rådets direktiv 93/13/EØF (1) fortolkes således, at begreberne »aftalens hovedgenstand« og »pris«, som der henvises til i denne bestemmelse, omfatter de elementer, der udgør den modydelse, et kreditinstitut er berettiget til i henhold til en kreditaftale, dvs. kreditaftalens årlige omkostninger i procent, der særligt udgøres af en fast eller variabel rentesats, provision og andre omkostninger, der er omfattet af og defineret i aftalen?
            
         
               2)
            
            
               Kan artikel 4, stk. 2, i Rådets direktiv 93/13/EØF fortolkes således, at den tillader en medlemsstat, som har gennemført denne bestemmelse i national ret, ved udøvelsen af den dømmende myndighed at efterprøve, om kontraktvilkår, der vedrører aftalens hovedgenstand, er urimelige, og om priserne er passende?
            
         
      (1)  Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT L 95, s. 29)